Σιδηροδρομικό Κέντρο Αχαρνών

Το Σιδηροδρομικό Κέντρο Αχαρνών (Σ.Κ.Α.) είναι κεντρικός σιδηροδρομικός σταθμός του λεκανοπεδίου της Αθήνας και μια από τις μεγαλύτερες σιδηροδρομικές εγκαταστάσεις στην Ελλάδα. Βρίσκεται στις Αχαρνές, πάνω από την Αττική Οδό, στο σημείο όπου τέμνονται και εν μέρει συνδέονται οι σιδηροδρομικές γραμμές Πειραιά - Θεσσαλονίκης και Αεροδρομίου Αθηνών - Πάτρας Εκτείνεται σε μια έκταση άνω των 270 στρεμμάτων με πολυεπίπεδη διαρύθμιση και πολλαπλές γραμμές και αποβάθρες. Στο χαμηλότερο επίπεδο και μεταξύ των δύο ρευμάτων κυκλοφορίας της Αττικής Οδού βρίσκεται η συνδετήρια μονή σιδηροδρομική γραμμή που επιτρέπει την κυκλοφορία μεταξύ Λιοσίων και Μεταφόρφωσης. Εκεί βρίσκεται και η σιδηροδρομική στάση «ΣΚΑ-Αχαρναί» συχνά αποκαλούμενη και ως «Πλευρική Αποβάθρα ΣΚΑ» ή «ΣΚΑ Αποβάθρα Προαστιακού». Ένα επίπεδο πιο πάνω βρίσκεται στα δυτικά το Κέντρο Ελέγχου Κυκλοφορίας (ΚΕΚ) ΣΚΑ και στα ανατολικά: νότια ένας χώρος συνεργείων του ΟΣΕ και η ημιτελής διπλή συνδετήρια γραμμή ΣΚΑ-Μεταμόρφωσης (προς Αεροδρόμιο) και βόρεια οι τρεις "τυφλές" γραμμές και οι δύο ημιτελείς βορειότερες αποβάθρες μορφής νησίδας μήκους περίπου 150 μέτρων. Ένα ακόμη επίπεδο παραπάνω βρίσκονται ο μεγάλος (και παρατημένος) χώρος στάθμευσης (βορείως του ΚΕΚ), οι 4 γραμμές από Αθήνα προς Πελοπόνησσο (και αντίστροφα), οι 4 "τυφλές" γραμμές και τα 4 μεγάλα κρηπιδώματα σκυροδέματος που μάλλον θα αποτελούσαν αποβάθρες. Τέλος, το ανώτατο επίπεδο συγκροτούν οι ανατολικότερες εγκαταστάσεις, δηλαδή η μοναδική ενεργή (και διπλή) γραμμή προς βορρά και ο πρακτικά ξεχωριστός σταθμός μεταξύ των οδών Κωνσταντινουπόλεως και Χιονάτης μαζί με τον υπαίθριο χώρο στάθμευσης οχημάτων του. Για ανταπόκριση μεταξύ των γραμμών Α2 (αποβάθρα ΣΚΑ-Αχαρναί, κατώτατο επίπεδο) και Α3 (ανώτατο επίπεδο), απαιτείται η διάνυση μιας απόστασης περίπου 320 μέτρων μέσω του πάρκινγκ και μιας στενής κρυμμένης πεζογέφυρας με ανύπαρκτη σήμανση. Το πρόβλημα της ανυπαρξίας σήμανσης, φωτισμού, φύλαξης και συντήρησης είναι εμφανές σε όλο το ΣΚΑ. Το σιδηροδρομικό συγκρότημα του ΣΚΑ παραμένει μακροχρόνια ημιτελές και υπό εγκατάλειψη, τόσο σε ό,τι αφορά αποβάθρες και κτιριακές εγκαταστάσεις, όσο και σε επίπεδο γραμμολογίας και σιδηροδρομικής υποδομής, και απέχει πολύ από την ολοκλήρωσή του, γι΄αυτό και δεν έχει αξιοποιηθεί σοβαρά ποτέ μέχρι και σήμερα (2026). Διαχρονικά αποτελεί ένα αμφισβητούμενο και καχύποπτο έργο για την σιδηροδρομική κοινότητα (και όχι μόνο) καθώς όλοι οι αρμόδιοι φορείς (Κράτος, ΟΣΕ, ΕΡΓΟΣΕ, ΓΑΙΑΟΣΕ, κλπ) έχουν επιλέξει την αδιαφάνεια και την μυστικοπάθεια γύρω από τον σχεδιασμό, την κατασκευή και την λειτουργία του ΣΚΑ, ενώ δεν έχει δημοσιευθεί ποτέ κάποιο σχέδιο που να εξηγεί όλο αυτό το ακανόνιστο, γιγάντιο και μη λειτουργικό συγκρότημα που έχει κατασκευαστεί και εξ αρχής εγκαταληφθεί. Υπηρεσίες Το Σιδηροδρομικό Κέντρο Αχαρνών λειτουργεί από τις 5 Απριλίου του 2011 και είναι ένας από του 4 σταθμούς που βρίσκονται μέσα στα όρια του Δήμου Αχαρνών. Στο σταθμό του ΣΚΑ σταθμεύουν: Όλες οι αμαξοστοιχίες της υπηρεσίας Α2: Άνω Λιόσια – Αεροδρόμιο του Προαστιακού της Αθήνας. Όλες οι αμαξοστοιχίες της υπηρεσίας Α3: Αθήνα – Χαλκίδα του Προαστιακού της Αθήνας. Η αμαξοστοιχία 520 Αθήνα – Λειανοκλάδι και 521 Λειανοκλάδι – Αθήνα. Πλησίον του συγκροτήματος ΣΚΑ διέρχονται οι λεωφορειακές γραμμές 755 & 755Β (Αχαρναί - Κόκκινος Μύλος - Στ. Κάτω Πατήσια) και 740 (Ολυμπιακό Χωριό - ΣΚΑ - Αχαρναί - Αγία Άννα). Επίσης, λίγο πιο μακριά και επι της Λεωφόρου Δημοκρατίας διέρχονται οι κεντρικές λεωφορειακές γραμμές Α10 & Β10 (Σταθμός Λαρίσης - Αχαρναί). Δομή σταθμού Παραπομπές